Margit-szigeti víztorony

A Margit-szigeti víztorony a budapesti Margit-sziget középső részén, a Margitszigeti Szabadtéri Színpad mellett áll. A 2013-ban felújított műemlék víztorony belsejében Visual Art kiállítások kaptak helyet. A Margit-szigeti víztorony környezete nem kiépített. A szecessziós körlépcsőn haladva a nyolcerkélyes kilátó terembe érve Buda és Pest körpanorámája valamint a Dunát átívelő hidak látványa tárul a látogatók elé. Az eredeti fényében pompázó torony Budapest látványosságaként a Margitsziget természeti és épített örökségei között foglal el méltó helyet. A margitszigeti és a városmajori szabadtéri színpadokat is üzemeltető Szabad Tér Színház programjaival együtt egy turisztikai szempontból is kiemelkedő kulturális attrakció része. Az ország legnagyobb víztornya, az 1911-ben épített Margit-szigeti víztorony igazi turisztikai látványosság, melyből Budapest 360 fokos körpanorámáját láthatjuk, a főváros épületei, nevezetességei és a budai hegyek sziluettjének látványa páratlan élményt kínál. A Margit-szigeti víztorony egyben a Fővárosi Vízművek jelképe is, a vállalat logóját ez alkotja, annak ellenére, hogy az épület nem a Fővárosi Vízművek, hanem a Fővárosi Önkormányzat tulajdonában áll. Története Építés éve: 1911 Építész tervező: Ray Rezső Vilmos Tervező, kivitelező: Dr. Zielinski Szilárd A szecesszió virágkorában számos kiváló építészeti alkotás született, amelyek Ray Rezső Vilmos építész, tervező nevéhez fűződnek, többek között a Margit-szigeti víztorony is. A magyar vasbeton építészet korszakalkotó építménye jellegzetes pontja a margitszigeti képnek. A sziget növekvő és zavartalan vízellátását egy víztorony létesítése oldotta meg. A jelentős építészeti és mérnöki feladat megoldására Dr. Zielinski Szilárd műegyetemi tanár kapott megbízást. Zielinski a vasbeton alkalmazásában európai szinten is az elsők között tartható számon, itthon pedig ő honosította meg az addig ismeretlen anyagot. Ray Rezső Vilmos és Zielinski együttműködése komoly technológiai reformot jelentett és kimagasló jelentőséggel bír a modern magyar építészet történetében. 1911-re készült el - a tervező sikeresen megvalósította a kettős funkciót, így víztoronyként és kilátótoronyként is működhetett az építmény. 1977-ben városképi jelentőségű műemlékké nyilvánították. 2011-től a Szabad Tér Színház üzemelteti. 2012-től kilátóként, Visual Art galériaként és a Budapesti Nyári Fesztivál programhelyszíneként üzemel. Látogatói információk a víztoronyról Építészeti adatok A víztorony magassága - föld feletti: 57 m, föld alatti: 5 m A vízmedence átmérője: 13 m; vízoszlopa: 52 m; űrtartalma: 600 m³ A kúptető átmérője: 13,2 m; magassága: 8,5 m A főoszlopok szabad magassága: 13,2 m Terhelése egyenként: 220 tonna A belső betonlépcső magassága: 24 méter A vaslépcső magassága: 20 méter. A Duna 0 vízszintje feletti magasságok Toronycsúcs: 66 m; kilátó: 53 m; vízszint: 43 m Kupolaterem (IV. emelet): 33 m; III. emeleti erkély: 19,50 m Földszinti padló: 9 m; alap: 4 m A bejárat melletti márványtáblán olvasható, hogy a Duna 0 vízszintjének magassága az Adria felett 6,68 m. Lépcsőfokok száma betonlépcső – I. emeletig 27, II. emeletig 47, III. emeletig 67, Kupolateremig 152. A toronyba a kilátó 4. szintig lehet felmenni, 33 méter magasságban. Kiállítások a Margit-szigeti víztoronynál A Margit-szigeti víztorony kilátóként és kiállítótérként is működik. A Visual Art Galériában, a víztorony két emeleti szintjén tekinthetnek meg a látogatók különböző témájú kiállításokat, melyek az országban egyedülálló módon, különleges vetítési technikával kerülnek bemutatásra. Visual Art Galéria Látogatható júniustól szeptemberig. 2015 A nemzet kishúga – Száz éve született Szeleczky Zita Monumentális állatok a világ közterein – Szőke Gábor Miklós installációi 2014 Shakespeare a Szigeten Shakespeare korának hatása a mai divatra 2013 Margitsziget történeti fotográfiák tükrében II. Budapest Pozitív: Tízéves a Budapest Fotográfiai Ösztöndíj III. A magyar fotográfia klasszikusai 2012 Animációs képkiállítás (az épület belső homlokzatán) Mervai Márk fotókiállítása: Margitsziget, Víztorony, Budapest körpanoráma (1. kiállítási szint) Jankovics Marcell: Az ember tragédiája, Ének a csodaszarvasról (2. kiállítási szint) A víztorony udvara Látogatható júniustól szeptemberig. 2015 Szőke Gábor Miklós: Dante-kutyák (szoborinstalláció, megtekinthető 2015. július 12-ig) Bábok égből és pokolból Goldmark-relikviák – Száz éve született Goldmark Károly zeneszerző Szabadtéri Színpad a Margitszigeten – a kezdetek (1938–1941) 2014 Szabadtéri Színpad a Margitszigeten - a kezdetek (1938-1941) 2013 Színház a lombok alatt – A Margitszigeti Szabadtéri Színpad története, 1938-1943 Kikapcsolódás a víztoronynál A Margit-szigeti víztorony körüli tér szerkezet, környezet nem összefogott.[forrás?] Jazzy Tower-koncertek Interaktív meseszínpad (szombat 10:30) Reneszánsz délelőttök a Margit-romoknál (vasárnap 10:30) Margitszigeti Szabadtéri Színpad opera-, musical-, táncelőadásai és koncertjei. Margit Terasz Étterem és Kávézó A Margit Terasz Étterem és Kávézó nyár végéig minden nap várja vendégeit. Egyéb A Margitszigeti Nagyszínpad és a víztorony rekonstrukciója Magyarország Kormánya és Budapest Főváros Önkormányzatának együttműködő támogatásával két ütemben, 2013-ban és 2014-ben valósult meg. Működési és használati rendelkezés: a víztoronyba mindenki saját felelősségére léphet be, sétálhat, lépcsőzhet. Gyermekek 12 éves korig csak felnőtt kísérettel látogathatják az épületet. A víztoronyban egyszerre maximum 30 fő tartózkodhat. Jegyzetek Források További információk A Kilátó Galéria honlapja Archiválva 2011. június 7-i dátummal a Wayback Machine-ben Képek, tervrajzok és leírás a toronyról Gömbpanoráma fotók a víztoronyban A víztorony nyári programja és története. Kapcsolódó szócikkek A Margit-sziget története A Margit-sziget épületeinek listája